สวัสดีดีค่ะ พอดีมีประจำเดือนมา2สัปดาห์แล้ว สัปดาห์แรกเลือดออกเป็นสีน้ำตาลเข้มค่ะ มาไม่เยอะไม่น้อยค่ะ สัปดาห์ที่2เลือดออกสีน้ำตาลเข้มช่วงแรกๆ ปลายสัปดาห์เลือดมีสีแดงสดผสม มีอาการปวดท้องนิดหน่อยในช่วงปลายสัปดาห์ค่ะ และคาดว่าจะมีประจำเดือนลากยาวไป3สัปดาห์ เลยค่ะ (ฝังยาคุมกำเนิดมา5-6เดือน ไม่เคยมีอาการอะไรเลย)
สวัสดีค่ะ Human,ผลข้างเคียงของยาฝังคุมกำเนิดนั้น มักทำให้เกิดเลือดออกผิดปกติ โดยเลือดอาจออกแบบะปริดกะปรอย ปริมาณน้อยๆ มาบ้างไม่มาบ้าง หรือออกติอต่อกันนานๆ หรือออกปริมาณมาก หรืออาจไม่มีเลือดออกเลย คือไม่มีประจำเดือนมาเลยก็ได้ค่ะดังนั้น การที่มีเลือดออกตลอด 2 สัปดาห์ แม้จะฝังยาคุมมาแล้ว 5-6 เดือน ก็ถือเป็นผลข้างเคียงของยาฝังคุมกำเนิดได้ค่ะ หากมีปริมาณไม่มาก อาจสังเกตอาการไปก่อน ในที่สุดเลือดน่าจะหยุดไหลไปได้เอง แต่หากยังคงไหลต่อเนื่องทุกวัน หรือมีปริมาณมากขึ้น อาจส่งผลทำให้เกิดภาวะโลหิตจางได้ ในกรณีนี้ ควรไปพบสูติ-นรีแพทย์ เพื่อพิจารณารับยาฮอร์โมนเสริม ซึ่งแพทย์มักจะจ่ายยาเม็ดคุมกำเนิดชนิดฮอร์โมนรวมให้ทานควบคู่ไปด้วย ประมาณ 1-2 เดือน แล้วประเมินอาการอีกครั้ง หรืออาจให้ทานยาหยุดการไหลของเลือดก็ได้ เช่น tranexamic acid (กรดทรานเอกซามิก) หรือพิจารณาถอดยาฝังคุมกำเนิดออก เป็นต้น